Številka: 900-65/2013-2

Datum: 29.03.2013

**Z A P I S N I K**

**19. seje Sveta Četrtne skupnosti Moste**, ki je bila v sredo, dne 20. 03. 2013 ob 18.00 uri v sejni sobi na sedežu ČS Moste, Ob Ljubljanici 36 a, Ljubljana.

NAVZOČI ČLANI SVETA: dr. Branka BERCE BRATKO, Igor BOLE, Manica BORENOVIĆ,

Stanislava Marija FERENČAK MARIN, Mira KLJUČANIN, Jakob LOJK, Stanislav

MARKOJA, Jure MATOH, Miha MOHORKO, Dalibor NOVAKOVIĆ, Breda PŠAG, Danica

SIMŠIČ, Radmila ŠEŠIČ, Andrej TORKAR, Jožica VIRANT, Mitja ZAPLATIL.

OSTALI NAVZOČI: Barbara Šivec in Vera Sinčič, obe SLS MU MOL

Navzoče je pozdravila ga. Ferenčak Marin, predsednica Sveta ČS Moste. Izrekla je čestitke vsem članicam in članom (Bole, Baltić, Matoh, Simšič, Virant), ki so imeli v času od petnajste do devetnajste seje rojstni dan.

Ugotovila je, da je seja sklepčna (od 17 članov je navzočih 15 članov). Vsi prisotni so predlog dnevnega reda prejeli po pošti z vabilom. Ker razprave ni bilo, je bilo predlagano glasovanje, in sicer

**DNEVNI RED:**

1. **Pregled in potrditev zapisnikov**

16. 17. in 18. redne seje 3. izredne seje sveta ČS Moste

1. **Predlogi, pobude, vprašanja članic in članov Sveta ČS**
2. **Informacije o Pobudah krajanov in drugih**

* Ga……..-predlog za ureditev pešpoti na Kodeljevem
* Ga……..- zgroženost in poziv za takojšnjo ustavitev priprav na gradnjo
* G……….: vprašanja glede stikov, okolja, prometa...
* G………..-razmišljanja ob prenovi ulice Jana Husa
* Ga………-predlogi za razpravo na razširjeni seji

1. **Finančne zadeve:**- Sprejem Izvedbenega načrta dela in aktivnosti ČS Moste v 2013  
   - seznanitev z Izvlečkom iz predloga Odloka o proračunu MOL za 2013 (naloge za območje ČS Moste)  
   - seznanitev z Izvlečkom iz predloga Odloka o proračunu MOL za 2014 (naloge za območje ČS Moste)  
   - prireditve (Čistilna akcija, Moščanski dan sosedov, datumi in okvirne informacije)
2. **Poročila o udeležbah predstavnikov ČS na sestankih in prireditvah**

* poročilo s terenskega sestanka v zvezi s prometno ureditvijo Kodeljevega-okolica Slovana z OGDP, poroča Andrej Torkar,
* poročilo s srečanja predsednikov četrtnih skupnosti, ki ga je sklical Župan MOL, poroča Stanislava Marija Ferenčak Marin,
* poročilo s sestanka na temo preselitve Papir servisa, ki ga je sklical Župan MOL, poroča Dr. Branka Berce Bratko,
* poročilo s terenskega sestanka na ulici Jana Husa, glede ureditve ulice, poroča Stanislava Marija Ferenčak Marin.

1. **Informacije:**

* Spremembi prometne ureditve-uvedba parkomatov,
* pobuda za odstranitev parkomatov-Pokopališka 1,
* pobuda za odstranitev parkomatov-Partizanska ulica,
* obvestilo o ureditvi parkirnih mest za invalide v ČS Moste,
* odgovor na svetniško vprašanje-dostop do OŠ Martin Krpan,
* odgovor glede vzdrževanja parkirišč, Rusjanov trg 6,
* odgovor glede odvoza zbranega listja,
* parkirna mesta pred KD Španski borci,
* postavitev prometne signalizacije,
* umirjanje prometa od Pot na Fužine do Osenjakove
* postavitev količkov na Rojčevi
* označitev parkirnega mesta za invalide Društvena 2
* preselitev DU Nove Fužine na lokacijo Preglov trg 15,
* evidentiranje v Svete javnih zavodov,(Gogala, Ferenčak Marin, Zaplatil)

**in ČS Moste v medijih:**

* preselitev Papir servisa

Navzočih je bilo 15 članov, opredeljenih je bilo 15 članov, za predlagani dnevni red je glasovalo 15 članov. Predsednica je ugotovila, da je bil

**DNEVNI RED 19. SEJE SVETA ČS MOSTE SPREJET.**

**AD 1 - Potrditev zapisnikov**

Vse zapisnike so člani dobili skupaj z vabilom kot gradivo. Predsednica je predlagala, da se obravnava kar vse štiri skupaj ter člane obvestila, da so bili sklepi vseh sej realizirani.

Predsednica je povedala, da je 3. izredna seja na nek način uspela, na nek način pa ne. Bolj kot tematska seja o Oživitvi Centra Most, se je razvila v »«Varnostno oceno«, podobno seja je potekala konec leta 2011. Škoda je bilo, ker so bili zbrani vsi odgovorni iz služb MOL, in bi lahko kompetentno odgovarjali na vprašanja glede oživitve Centra Most. Poudarila je, da se bo s projektom nadaljevalo, zato je predlagala, da se v ta namen ustanovi projektna skupina, ki bi jo vodila dr. Branka Berce Bratko, ostale člane pa naj predlagajo člani Sveta sami.

Medtem se je seji pridružil Stanislav MARKOJA.

Člani Sveta so predlagali naslednje člane projektne skupine: Stanislav Markoja, Mitja Zaplatil, Igor Bole, Andrej Torkar, Mira Ključanin, Breda Pšag in Danica Simšič. Predsednico Sveta ČS Moste, Stanislavo M. Ferenčak Marin, se na sestanke vabi po funkciji.

Predsednica je še opozorila, da je bila za izredno sejo narejena tudi zabeležka z vprašanji in odgovori (tistimi, ki so se slišali, ker so bile težave z mikrofonom) in jo bo projektna skupina prejela kot pripomoček pri oblikovanju programa za nadaljnje delo (strategija, oporne točke), ki ga bo potem predstavila ostalim članom Sveta.

Ker razprave ni bilo, je predsednica predlagala, da se v sklopu obravnave zapisnikov, sprejme naslednje sklepe:

**SKLEP 1/19:  
Svet Četrtne skupnosti Moste, Mestne občine Ljubljana, je obravnaval in potrjuje zapisnike 16. 17. in 18. redne seje ter 3. izredne seje Sveta Četrtne skupnosti Moste.**

Prisotnih je bilo 16 članov sveta.

Opredeljenih je bilo 16 članov sveta.

Za predlagani sklep je glasovalo 16 članov sveta.

SKLEP 1/19 JE SPREJET

**SKLEP 2/19:  
Svet Četrtne skupnosti Moste, Mestne občine Ljubljana, potrdi projekt OŽIVITVE ČETRTNE SKUPNOSTI MOSTE. Prvi cilj projekta je OŽIVITEV CENTRA MOST. V ta namen Svet Četrtne skupnosti Moste, Mestne občine Ljubljana, imenuje projektno skupino pod vodstvom dr. Branke Berce Bratko z naslednjimi člani: Stanislav Markoja, Mitja Zaplatil, Igor Bole, Andrej Torkar, Mira Ključanin, Breda Pšag in**

**Danica Simšič, na seje se vabi tudi predsednico Stanislavo Marijo Ferenčak Marin.**

Prisotnih je bilo 16 članov sveta.

Opredeljenih je bilo 16 članov sveta.

Za predlagani sklep je glasovalo 16 članov sveta.

SKLEP 2/19 JE SPREJET

**AD 2 - Predlogi, pobude, vprašanja članic in članov Sveta ČS**

Gradiva za to točko dnevnega reda ni bilo, so pa bili člani Sveta naprošeni za pregled stanja cest in javnih poti v svojem okolju, nekaj se jih je tudi odzvalo. Poročala je Barbar Šivec.

Povedala je, da se je popis posredoval pristojni službi, ki se je za sodelovanje zahvalila, vendar opozorila, da je spisek poškodb zelo obsežen in da je sredstev za vzdrževanje, zaradi hude zime in izvajanja zimske službe premalo, da bi lahko opravili vsa popravila naenkrat oziroma, da bi lahko omogočili večje preplastitve. Povedala je še, da trenutno večje, nevarne luknje na cestiščih polnijo s hladno asfaltno maso, ker asfaltne baze še niso odprte. Žal te polnitve v večini primerov ne zdržijo dolgo.

G. Bole je povedal, da se dela izvajajo brez strokovnega nadzora in da zato prihaja do še večje škode, saj če bi se dela izvedla tako kot je prav, jih ne bi bilo potrebno vedno znova ponavljati.

Predsednica je predlagala, da se v začetku aprila, ko se odprejo asfaltne baze, naredi še en popis, ki se ga ovrednoti glede na nujnost in se ga z dopisom posreduje pristojni službi in v vednost županu. Pri pripravi popisa naj sodelujejo tudi člani Sveta in svoje predloge oziroma opažanja posredujejo po elektronski pošti strokovni službi ČS Moste do 30. marca 2013. Pred oddajo naj dopis in popis pregleda tudi g. Torkar, ki bo spremljal izvajanje popravil.

**AD 3 - Pobude krajanov in drugih:**

* ***Ga………-predlog za ureditev pešpoti na Kodeljevem***

Občanka …………. je predlagala, da se tlakuje bližnjica čez zelenico ob sotočju Gruberja in Ljubljanice. Predsednica je dala predlog v razpravo. Svetniki so bili mnenja, da je predlog smiseln in da se ga realizira.

Predsednica je dala na glasovanje naslednji sklep:

**SKLEP 3/19:**

**Na Oddelek za gospodarske dejavnosti in promet se posreduje predlog za utrditev (tlakovci ali asfalt) bližnjice (povezava Kajuhovega mostu čez zelenico pri sotočju Ljubljanice in Gruberjevega kanala).**

Prisotnih je bilo 16 članov sveta.

Opredeljenih je bilo 16 članov sveta.

Za predlagani sklep je glasovalo 16 članov sveta.

SKLEP 3/19 JE SPREJET

* ***Ga……..- zgroženost in poziv za takojšnjo ustavitev priprav na gradnjo***

V gradivu so svetniki prejeli pisni odgovor v zvezi s sežigalnico odpadkov v Ljubljani, ki je bil posredovan občanki, gospe …………...

Sklepanje ni bilo potrebno.

* ***G……………: vprašanja glede stikov, okolja, prometa...***

Predsednica je povedala, da smo glede obveščenosti občanov, tudi na podlagi pripomb občanov, ki so bili podani na 3. izredni seji, pozvali vse upravnike večstanovanjskih objektov, da ažurirajo podatke o koordinatorjih.

Barbara Šivec je povedala, da je bilo poslano elektronsko sporočilo, s prošnjo za ažuriranje seznama koordinatorjev v več stanovanjskih objektih, 21 upravnikom, ki se nahajajo na območju ČS Moste. Do seje je bilo prejetih le 5 odgovorov. Zato je bil poslan ponovni poziv in sedaj čakamo, kakšen bo odziv. S pomočjo ažuriranega seznama bomo lahko prebivalce ČS Moste lažje obveščali o dogodkih,

prireditvah, akcijah…

* ***G………..-razmišljanja ob prenovi ulice Jana Husa***

V gradivu so svetniki prejeli pisno razmišljanje g. ………. o prenovi ulice Jana Husa, ki ga je gospod posredoval na OGDP. Sklepanje ni bilo potrebno.

* ***Ga…………-predlogi za razpravo na razširjeni seji***

Barbara Šivec je povedala, da je ga. ……… je poslala obširno pismo s predlogi in vprašanji. Ge. ……. je bilo že posredovano nekaj odgovorov, ki jih je strokovna služba že pridobila od pristojnih služb. Ostali predlogi ge. ……… so bili posredovani pristojnim službam v reševanje.

**AD 4 – Finančne zadeve:**

* ***Izvedbeni načrt dela in aktivnosti ČS Moste***

Predlog izvedbenega načrta z izvlečkom iz proračuna 2013 in 2014 so svetniki prejeli z vabilom kot gradivo. Predsednica je omenila akcije, ki so že tradicionalne:

Prva je osrednja čistilna akcija, kjer bomo zopet menjali polno vrečo smeti za lončnico z rožico »zlati cekin«, nabaviti je potrebno še nekaj rokavic, vreč, vodo, sok, čokoladice za otroke-udeležence akcije in nekaj artiklov za druženje po akciji; Balinarsko športno društvo N. Fužine bo spet pomagalo pri soorganizaciji (priprava okolja za zbirno in zaključno mesto ter kot prostor za druženje, za pomoč pri načrtu čiščenja), kjer bi bilo v primeru, da bosta dve lokaciji čistilne akcije, tudi zaključno druženje članov Sveta. Na akciji se bo razdeljevalo zloženke o zatiranju ambrozije in pa namenske vrečke lastnikom kužkov;

Rekreativni dnevi se bodo še natančneje opredelili z ekipo za prireditve, izvedli bomo otvoritev fitnesa na Kodeljevem, ko bodo postavljene še letošnje naprave iz sklopa Malih del; nabaviti je potrebno tudi obvestilno tablo za fitnes (tako, kot je na Fužinah);

Tudi to leto bo Svet ČS Moste pripravil novoletno prireditev Velikanček z obdaritvijo otrok.

V razpravi, ki je sledila, je Stanislav Markoja opozoril na ponovni porast števila golobov in predlagal, da se JP LPT pozove, da bi vsaj dvakrat letno počistili golobje iztrebke, ki kazijo izgled same tržnice Moste ter centra Most. Tudi stavba Pošte in bivšega SKD bi bila potrebna čiščenja. Tudi ostali so se strinjali in predlagali, da se:

* o tem obvesti Inšpekcijsko službo
* inšpektorat in direktorico MOL prosi za ponovno izvajanje kontracepcije za golobe

Po končani razpravi so bili dani na glasovanje naslednji sklepi:

**SKLEP 4/19:**

**Svet Četrtne skupnosti Moste, Mestne občine Ljubljana, potrjuje Izvedbeni načrt dejavnosti Četrtne skupnosti Moste za leto 2013. Izvedbeni načrt dejavnosti ČS Moste za leto 2013 je sestavni del sklepa.**

Prisotnih je bilo 16 članov sveta.

Opredeljenih je bilo 16 članov sveta.

Za predlagani sklep je glasovalo 16 članov sveta.

SKLEP 4/19 JE SPREJET

**SKLEP 5/19:**

**Svet Četrtne skupnosti Moste pooblašča predsednico Sveta ČS Moste, da izvede potrebne prerazporeditve sredstev v okviru razpoložljive mase sredstev oz. predlaga pristojnemu organu odprtje novih podkontov v okviru vsebine finančnega načrta ČS Moste za leto 2013.**

Prisotnih je bilo 16 članov sveta.

Opredeljenih je bilo 16 članov sveta.

Za predlagani sklep je glasovalo 16 članov sveta.

SKLEP 5/19 JE SPREJET

**SKLEP 6/19:**

**Svet Četrtne skupnosti Moste, Mestne občine Ljubljana, se je seznanil z izvlečki nalog iz predlogov Odloka o proračunu MOL za leti 2013 in 2014, ki se nanašajo na ČS Moste.**

Prisotnih je bilo 16 članov sveta.

Opredeljenih je bilo 16 članov sveta.

Za predlagani sklep je glasovalo 16 članov sveta.

SKLEP 6/19 JE SPREJET

**SKLEP 7/19:**

**Osrednja čistilna akcija se za Svet ČS Moste izvede kot seja, in sicer v torek, 16. 04. 2013.**

**Moščanski dan sosedov se za Svet ČS Moste izvede kot seja, in sicer v torek, 28. 05. 2013, na parkirišču TE-TOL.**

Prisotnih je bilo 16 članov sveta.

Opredeljenih je bilo 16 članov sveta.

Za predlagani sklep je glasovalo 16 članov sveta.

SKLEP 7/19 JE SPREJET

**AD 5 - Poročila o udeležbah in sodelovanjih članov Sveta ČS Moste**

* ***Poročilo s terenskega sestanka v zvezi s prometno ureditvijo Kodeljevega-okolica Slovana z OGDP***. Poročal je Andrej Torkar
* ***Poročilo s srečanja predsednikov četrtnih skupnosti, ki ga je sklical Župan MOL***. Poročala je Stanislava Marija Ferenčak Marin
* ***Poročilo s sestanka na temo preselitve Papir servisa, ki ga je sklical Župan MOL***. Poročala je dr. Branka Berce Bratko

O preselitvi Papir servisa so svetniki prejeli v gradivu tudi nekaj objav v medijih. Predsednica je v zvezi s tem predlagala naslednji:

**SKLEP 8/19:**

**Svet Četrtne skupnosti Moste podpira Župana in oddelke MU Mestne občine Ljubljana pri izvajanju aktivnosti za selitev celotne dejavnosti Papir servisa z lokacije Pod ježami.**

Prisotnih je bilo 16 članov sveta.

Opredeljenih je bilo 16 članov sveta.

Za predlagani sklep je glasovalo 16 članov sveta.

SKLEP 7/19 JE SPREJET

* ***Poročilo s terenskega sestanka na ulici Jana Husa, glede ureditve ulice***.

Poročala je Stanislava Marija Ferenčak Marin.

Barbara je tudi povedala, da so prebivalci ulice pričeli klicati in spraševati kdaj se bodo drevesa odstranila, zato se je zaprosilo pristojno službo za pojasnilo, ki ga je ČS prejela pred pričetkom seje, in sicer, da se sečnja ni izvedla zaradi slabega vremena in da naj bi se izvedla prihodnji teden. Po razpravi so člani Sveta sprejeli naslednji:

**SKLEP 9/19:**

**Na OGDP se posreduje vprašanja kdaj bo pripravljen idejni predlog glede prometne ureditve in rekonstrukcije ulice Jana Husa od Povšetove do Turnskega nabrežja, ki naj bi ga PRED DOKONČNO POTRDITVIJO obravnaval Svet ČS Moste in na obravnavo povabil tudi predstavnike prebivalcev ulice; kdaj bo OGDP pripravil iz knjige »Mestno drevje« 3 ali 4 predloge dreves s podrobnim opisom, med katerimi se bodo prebivalci ulice, v obliki ankete, odločili za njim najbolj všečno vrsto nadomestnega drevja; kdaj bo OGDP, kot nosilec projekta, pisno zagotovil, da obdobje med podiranjem starih dreves in saditvijo novih ne bo predolgo. Vprašanja se posreduje v vednost tudi županu.**

Prisotnih je bilo 16 članov sveta.

Opredeljenih je bilo 16 članov sveta.

Za predlagani sklep je glasovalo 16 članov sveta.

SKLEP 9/19 JE SPREJET

**AD 6 – Informacije in ČS v medijih**

Informacije, ki so jih člani sveta prejeli v gradivu in sklepanje o njih ni bilo potrebno:

* sprememba prometne ureditve-uvedba parkomatov,
* pobuda za odstranitev parkomatov-Pokopališka 1,
* pobuda za odstranitev parkomatov-Partizanska ulica,
* obvestilo o ureditvi parkirnih mest za invalide v ČS Moste,
* odgovor na svetniško vprašanje-dostop do OŠ Martin Krpan,
* odgovor glede vzdrževanja parkirišč, Rusjanov trg 6,
* odgovor glede odvoza zbranega listja,
* parkirna mesta pred KD Španski borci,
* postavitev prometne signalizacije,
* umirjanje prometa od Pot na Fužine do Osenjakove
* postavitev količkov na Rojčevi
* označitev parkirnega mesta za invalide Društvena 2
* preselitev DU Nove Fužine na lokacijo Preglov trg 15,
* evidentiranje v Svete javnih zavodov,(Gogala, Ferenčak Marin, Zaplatil)

Predsednica je dodala še informacije ki so prispele dan pred sejo od OGDP, in ki kažejo, da je pristojna služba že pričela reagirati na opozorila občanov na 3. izredni seji Sveta ČSM:

* na Rojčevi bodo s količki zavarovali dostop na ploščad za invalide;
* na križišču Ulice 15. Aprila in Proletarske bodo na Proletarski na obeh straneh postavili STOP znake, glede na to, da smo mi zahtevali nadvišan prehod za pešce, upamo da je to le začasna rešitev;
* na razpis za oddajo prostorov na Zaloški 42 »Pod strehco«, se v roku **ni javil noben** ponudnik. Kot so bili člani Sveta tudi obveščeni, je bila cena 1956€ na m2. Projektna skupina bo morala razmisliti tudi glede ostalih možnosti uporabe tega prostora (socialno podjetništvo, sodelovanje s SŠGT-praktični pouk….)

ČS Moste v medijih:

* preselitev Papir servisa.

Sklepanje ni bilo potrebno.

Na koncu je predsednica še povabila člane Sveta, da se udeležijo praznovanja 25 letnice ustanovitve župnije in sicer v soboto, 6. aprila ob 19. uri v cerkvi Vstalega Jezusa na Novih Fužinah, za katero je prejela vabilo tudi Četrtna skupnost.

Seja in nato druženje članov Sveta je bilo končano ob 22. uri.

Zapisali:

Vera Sinčič

Koordinatorka VI

Barbara Šivec

Koordinatorka VII

Stanislava Marija FERENČAK MARIN

predsednica Sveta Četrtne skupnosti Moste

Mestne občine Ljubljana